Publication: Magyar Közlöny
Issue: MK-2010-44 (Year: 2010, Number: 44)
Era: contemporary
Section: az országos népszavazásról és népi kezdeményezésrõl szóló 1998. évi III. törvény (a továb biak ban: Nsztv.) 2. §-a szerinti
Paragraph Index: 1177

az országos népszavazásról és népi kezdeményezésrõl szóló 1998. évi III. törvény (a továb biak ban: Nsztv.) 2. §-a szerinti hitelesítés céljából. Az aláírásgyûjtõ íven a következõ kérdés szerepelt: „EGYETÉRT-E ÖN AZZAL, HOGY AZ ORSZÁGGYÛLÉS ALKOSSON TÖRVÉNYT ARRÓL, HOGY JELEN NÉPSZAVAZÁST KÖVETÕ MÁSODIK JANUÁR 1.-TÕL A PAKSI ATOMERÕMÛ MÛKÖDÉSÉT EGYSZER ÉS MINDENKORRA ABBA KELL HAGYNI?” Az Országos Választási Bizottság megállapítja, hogy az aláírásgyûjtõ ív mintapéldányán szereplõ kérdés nem felel meg az Nsztv. 13. § (1) bekezdésében foglalt egyértelmûség követelményének. A népszavazásra bocsátott kérdésnek mind a választópolgár, mind a jogalkotó számára egyértelmûnek kell lennie. Az egyértelmûség követelményét a testület és az Alkotmánybíróság is a népszavazáshoz való jog alkotmányos garanciájaként értelmezi. Az aláírásgyûjtõ íven szereplõ kérdés több szempontból sem felel meg az egyértelmûség követelményének. A kezdeményezésbõl nem állapítható meg egyértelmûen, hogy az mire irányul. Sem a választópolgár, sem a jogalkotó számára nem világos, hogy a kérdés célja az atomerõmû mûködtetésének teljes megszüntetése, vagy az egyes reaktorok mûködésének leállíttatása. Az Országos Választási Bizottság megjegyzi továbbá, hogy a népszavazásra feltenni kívánt kérdés lehetetlen célra irányul tekintettel arra, hogy az atomerõmûvet a kezdeményezésben foglaltakkal ellentétben mûködtetik, így a mûködés abbahagyására vonatkozó indítvány értelmezhetetlen. Az Országos Választási Bizottság álláspontja szerint továbbá az aláírásgyûjtõ íven szereplõ kérdés azért sem felel meg az egyértelmûség követelményének, mivel sem a választópolgár sem a jogalkotó számára nem értelmezhetõ a kezdeményezésben megjelölt „jelen népszavazást követõ második január 1.-tõl” idõpont, melytõl a kérdésben tartott népszavazás eredményeképp meghozott jogszabály alapján a paksi atomerõmû mûködtetését „abba kell hagyni”. Az Országos Választási Bizottság az Nsztv. 10. § c) pontja szerint, mivel a kérdés megfogalmazása nem felel meg a tör vény ben foglalt követelményeknek, az aláírásgyûjtõ ív hitelesítését megtagadja. II. A határozat az Nsztv. 2. §-án, a 10. § c) pontján, illetve 13. § (1) bekezdésén, a jogorvoslatról szóló tájékoztatás a Ve. 130. § (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/9d3f9d87a64de12c6d81c3555e53f4e1576279d2/dokumentumok/c6be356b04dc975c30299d83cf6a7f6646886d4a/letoltes